കണ്ണൂരില് മറ്റൊരു കൈക്കൂലിവീരന് കൂടി പിടിയില് കൈക്കൂലിക്കാരായി സര്ക്കാര് ഉദ്യോഗസ്ഥര് മാറുമ്ബോള് സാധാരണക്കാരുടെ ജീവിതമാണ് അവതാളത്തിലാകുന്നത്. തളിപ്പറമ്ബ പട്ടുവത്തെ കൈക്കൂലിക്കാരനായ വില്ലേജ് ഓഫീസര് പിടിയിലായതിനു പിന്നാലെ വീണ്ടും കണ്ണൂരില് മറ്റൊരു കൈക്കൂലിവീരന് കൂടി പിടിയിലായിരിക്കുകയാണ്. പയ്യന്നൂര് സബ് റീജണല് ട്രാന്സ്പോര്ട്ട് ഓഫീസിലെ അസി. മോട്ടോര് വെഹിക്കിള് ഇന്സ്പെക്ടര് കരിവെള്ളൂര് തെരുവിലെ പി.വി.പ്രസാദ് ആണ് കഴിഞ്ഞ ദിവസം വിജിലന്സ് പിടിയിലായത്. ഇയാള്ക്കൊപ്പം ഇയാളുടെ കൈക്കൂലിപണ സൂക്ഷിപ്പുകാരനായ സൂപ്പര് മാര്ക്കറ്റ് നടത്തിപ്പുകാരനെയും കേസില് പ്രതി ചേര്ക്കാന് ഒരുങ്ങുകയാണ് ഇപ്പോള് അന്വേഷണ സംഘം.. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം വാഹനത്തിന്റെ ഫിറ്റ്നസ് സര്ട്ടിഫിക്കറ്റിനായി കൈക്കൂലി വാങ്ങിയതിനാണ് തിങ്കളാഴ്ച വൈകുന്നേരം നാലോടെ വിജിലന്സ് ഡി വൈ എസ് പി ബാബു പെരിങ്ങേത്തിന്റെ നേതൃത്വത്തില് ആര് ടി ഓ ഓഫീസിലെത്തിയ സംഘം എഎംവിഐ അറസ്റ് ചെയ്തത്. വാഹനത്തിന്റെ സര്ട്ടിഫിക്കറ്റുകള്ക്കായി അപേക്ഷകരോട് പണം ആവശ്യപ്പെട്ടുവെന്ന വിവരത്തിന്റെ അടിസ്ഥാനത്തില് എ എം വി ഐ രണ്ടു മാസത്തോളമായി വിജിലന്സിന്റെ നിരീക്ഷണത്തിലായിരുന്നു. ധാരാളം പരാതികള് ലഭിചതിനെത്തുടര്ന്ന് നേരത്തെ വിജിലന്സ് എഎംവിഐയെ ഫോണ് ചെയ്ത് കൈക്കൂലി ഏര്പ്പാട് നിര്ത്തണമെന്ന് താക്കീത് ചെയ്തിരുന്നു. എന്നിട്ടും കൈക്കൂലി വാങ്ങുന്നത് തുടര്ന്ന സാഹചര്യത്തിലായിരുന്നു പരിശോധന. രണ്ടു വണ്ടികളുടെ ഫിറ്റ്നസ് സെര്ടിഫിക്കറ്റിന് സമീപിച്ച ഇടപാടുകാരനോട് ഓരോ വാഹനത്തിനും 3000 രൂപ വീതം നല്കണമെന്നാണ് ഇയാള് ആവശ്യപ്പെട്ടത്. രണ്ടു തവണ അതില് കുറഞ്ഞ തുകയുമായി വാഹന ഉടമ എത്തിയെങ്കിലും അത് പോരെന്നു പറഞ്ഞ് ഒഴിവാക്കുകയായിരുന്നു. ഇതിനെ തുടര്ന്നാണ് സംഭവം വിജിലന്സിന്റെ ശ്രദ്ധയില് പെടുത്തിയത്. വിജിലെന്സ് ഫിനോഫ്തലീന് പുരട്ടിയ 6000 രൂപയുമായി വാഹന ഉടമയെ പ്രസാദിന്റെ അടുത്തേക്ക് അയച്ചു. എന്നാല് ഇയാള് പണം നേരിട്ട് വാങ്ങാതെ ഡ്രൈവറുടെ കൈവശം ഏല്പ്പിക്കാന് പറഞ്ഞു. ഡ്രൈവര്ക്ക് പണം നല്കി നിമിഷങ്ങള്ക്കുള്ളില് ഈ ഓഫിസിന്റെ താഴെ പ്രവര്ത്തിക്കുന്ന സൂപ്പര് മാര്ക്കറ്റ് നടത്തിപ്പുകാരന് സുരേഷിന് പണം കൈമാറുകയായിരുന്നു. ഉടന് വേഷം മാറിയെത്തിയ വിജിലന്സ് സംഘം പ്രസാദിനെ കസ്റ്റഡിയില് എടുക്കുകയായിരുന്നു. കസ്റ്റഡിയിലെടുത്തപ്പോള് ഇയാള് ആദ്യം നിഷേധിച്ചെങ്കിലും രാസപരിശോധനയില് കുറ്റം തെളിയുകയായിരുന്നു. ഒപ്പം പണം വാങ്ങിയ ഡ്രൈവറുടെയും സൂപ്പര് മാര്ക്കറ്റ് നടത്തിപ്പുകാരന്ടെയും കൈകളും രാസപരിശോധനയ്ക്ക് വിദേയമാക്കി. ഓഫീസിലേക്കുള്ള വഴിയിലെ സി സി ടി വിയില് പരാതിക്കാരന് പണവുമായി എ എം വി ഐയെ സമീപിക്കുന്ന ദൃശ്യവും പതിഞ്ഞിട്ടുണ്ട്. പ്രസാദ് ഏഴുവര്ഷമായി മോട്ടോര്വാഹന വകുപ്പിലാണ് ജോലിചെയ്യുന്നത്. വാഹനങ്ങളുടെ സര്ട്ടിഫിക്കറ്റുകളുടെ പ്രിന്റ് ചെയ്ത കോപ്പികള് ഇയാളുടെ പക്കല്നിന്ന് കണ്ടെടുത്തു. ഉദ്യോഗസ്ഥന്റെ വീട്ടില് നടന്ന റെയ്ഡില് 69,000 രൂപയും സ്ഥലം വാങ്ങിയതിന്റേതുള്പ്പെടെയുള്ള രേഖകളും കണ്ടെടുത്തിട്ടുണ്ട്. പരാതിക്കാരന് നല്കിയ ആറായിരം രൂപ കൂടാതെ 4500 രൂപ കൂടി സൂപ്പര് മാര്ക്കറ്റ് നടത്തിപ്പുകാരനില് നിന്ന് വിജിലന്സ് കണ്ടെടുത്തിട്ടുണ്ട്. ഇത് ഉച്ചയ്ക്ക് ശേഷം മാത്രം എ എം വി ഐ ക്ക് കൈക്കൂലിയായി ലഭിച്ച പണമാ ണെന്നും രാവിലത്തെ ഇടപാടില് ലഭിച്ച പണം നേരത്തെ തന്നെ സുരേഷ് എ എം വി ഐ ക്ക് കൈമാറിയിരുന്നുവെന്നുമാണ് പുറത്തു വരുന്ന വിവരങ്ങള്.. അതേസമയം സൂപ്പര് മാര്ക്കെറ്റില് കൈക്കൂലിയായി ഏല്പ്പിക്കുന്ന പണം അല്ല പ്രസാദിന് നല്കാറുള്ളത്. ഫിനോഫ്ത്തലില് പുരട്ടിയിരിക്കാം എന്ന ഭയം കാരണം സൂപ്പര് മാര്ക്കെറ്റില് ലഭിക്കുന്ന പണത്തില് നിന്നുള്ള നോട്ടുകളാണ് പ്രസാദിന് നല്കാറുള്ളതെന്നും സൂപ്പര് മാര്ക്കെറ്റ് ഉടമയ്ക്കും കൈക്കൂലിപ്പണത്തിന്റെ കമ്മീഷന് ലഭിക്കുന്നുണെന്നും വിജിലന്സ് പറയുന്നു. പ്രതി ദിനം 20, 000 25 ,000 രൂപ വരെ ഇയാള്ക്ക് കൈക്കൂലിയായി ലഭിക്കുന്നുണ്ടത്രേ. കൊട്ടിഘോഷിച്ച് ഉത്ഘാടനം നടത്തി ഒരു വര്ഷം തികയുമ്ബോള് കൈക്കൂലി കേസില് ഒരു അറസ്റ്റ് നടന്നത് ഓഫിസിനു തന്നെ നാണക്കേട്ആയി മാറിയിരിക്കുകയാണ്. മാത്രമല്ല പയ്യന്നൂര് ടൗണില് വരേണ്ടിയിരുന്ന ആര് ടി ഒ ഓഫീസ് വെള്ളൂരിലെ കെട്ടിടത്തിലേക്ക് മാറ്റിയത് ഉന്നതങ്ങളില് സ്വാധീനം ചെലുത്തിയാണെന്നും ആരോപണവും ഉയരുന്നുണ്ട്. Also read കണ്ണൂരില് തീകൊളുത്തി ആത്മഹത്യക്ക് ശ്രമിച്ച യുവതി മരിച്ചു കണ്ണൂരില് ടാറിങ് പണിയ്ക്കിടെയുണ്ടായ അപകടത്തില് ഇതര സംസ്ഥാന തൊഴിലാളി മരിച്ചു ഉത്തരകേരളത്തില് തെയ്യാട്ടക്കാലത്തിന് തുടക്കമായി വിജിലന്സ് ഇന്സ്പെക്ടര് പി ആര് മനോജ്, എസ് ഐ കെ പി പങ്കജാക്ഷന്, എ എസ് ഐ മാരായ പി നിജേഷ്, എം വി വിനോദ്, പി ബിജു, കെ ശ്രീജിത്ത്, ജയശ്രീ, എസ് സി പി ഒ മാരായ എം ഷൈജു, സരിത്ത്, കെ സുരേഷ്, കെ നിതീഷ് എന്നിവരടങ്ങിയ സംഘമായിരുന്നു ഇയാളെ പിടികൂടിയത്.